**Besvar følgende spørgsmål og øvelser i kronologisk rækkefølge**

**Testopgaver**

**21.1 Kvalitativ eller kvantitativ**

Vi skelner i samfundsfag mellem kvalitative og kvantitative undersøgelser. Hvilke af følgende undersøgelser er kvalitative, og hvilke er kvantitative?

1. Danmarks Statistiks opgørelse over forskellen på mænd og kvinders indkomst.
2. En undersøgelse af sprogbrugen i Folketingsdebatter om klimapolitik.
3. En spørgeskemaundersøgelse af hvilke sociale medier unge anvender mest.
4. En interviewundersøgelse af kvindelige medarbejdere om deres oplevelser med uønskede seksuelle tilnærmelser på arbejdspladsen.
5. En undersøgelse af hvilke ord, der optræder oftest i de landsdækkende dagblade i tre uger op til Folketingsvalget.
6. En undersøgelse af hvad karakterer betyder for unges selvværd, baseret på to gruppeinterviews med elever fra HHX og STX.
7. En sammenligning af forbrugsmønstrene blandt borgerne i Viborg og Hørsholm.
8. Interviews med udvalgte unge på ungdomsuddannelser om deres alkoholvaner.
9. En spørgeskemaundersøgelse af den danske befolknings holdninger og adfærd under corona-epidemien.

**Svar til opgave 21.1**

**21.2 Sandt eller falsk?**

Hvilke udsagn om samfundsfaglig metode er sande?

1. Kvantitative undersøgelser bygger på data, der kan 'måles og vejes' - fx statistik.
2. Fordelen ved kvantitative undersøgelser er, at vi får detaljeret viden og kan spørge ind, hvis vi er usikre på de svar, vi får.
3. Spørgeskemaundersøgelser skal besvares af hele befolkningen, hvis de skal være repræsentative.
4. Kvalitative undersøgelser er fx spørgeskemaundersøgelser.
5. Indekstal er gode til at vise andre tal i forhold til et basistal –fx antallet af arbejdsløse mænd og kvinder i dag i forhold til i 2008.
6. Et diagram er altid en sandfærdig fremstilling af virkeligheden.
7. Den statistiske usikkerhed er et udtryk for om den tendens, vi ser, er tilfældig eller ej.
8. Et af problemerne med kvalitative undersøgelser er, at de tager lang tid og ofte kun siger noget om et lille udsnit af samfundet.
9. At en undersøgelse er repræsentativ, betyder at den allerede er blevet præsenteret en gang før.
10. Det vigtige, når man læser tekster i samfundsfag, er at forholde sig til, hvad der står i teksten, og ikke til hvem der er afsender på den.

Opgaver:

**21.10 Undersøg kønsroller i klassen**

I skal udarbejde en undersøgelse af kønsroller i jeres klasse og blandt jeres forældre.

1. Diskutér hvilke metoder, der er bedst til undersøgelsen: Kvantitative? Kvalitative? Begge to?
2. Udarbejd forslag til, hvordan undersøgelsen kan udføres: spørgeskema, interviews, observationer andet?
3. Vurdér hvilke styrker og svagheder jeres anvendte metoder har.

**21.12 Manipuler med spørgsmålene**

Måden man spørger på, og den sammenhæng spørgsmålene indgår i, påvirker de svar man får i en spørgeskemaundersøgelse.

I vil sandsynligvis få forskellige svar på, om svarpersonerne er bekymrede for kriminalitet afhængig af, hvordan I spørger dem. Hvis I først opridser en situation, der beskriver bandevold og hjemmerøverier, vil I sikkert få svar der er mere bekymrede, end hvis I starter med at spørge til, om svarpersonerne selv har oplevet forskellige typer kriminalitet.

Forestil jer, at der på jeres skole er en diskussion om, om det skal være forbudt at indtage alkohol på studieture. Rektor mener, at der skal være et forbud. Elevrådet mener ikke, der skal være et forbud. Både rektor og elevrådet sætter derfor gang i en spørgeskemaundersøgelse blandt skolens elever.

Det er de to spørgeskemaundersøgelser, I skal arbejde med i denne opgave.

1. Opstil to sæt spørgeskemaundersøgelser om dette eller et selvvalgt emne. Forsøg at designe hver undersøgelse, så resultatet favoriserer forskellige synspunkter.
   * Hvordan påvirker det fx svarene, hvis der er forskellige svarmuligheder? (Ja/nej/ved ikke, Enig/uenig, en skala fra 1-10 osv.)
   * Hvordan påvirker selve spørgsmålsformuleringen svarene? (Er spørgsmålet positivt eller negativt ladet, er det entydigt osv.)
   * Hvordan påvirker sammenhængen svarene?

**21.13 Repetitionsspørgsmål**

1. Hvad vil det sige at en undersøgelse er kvantitativ?
2. Hvad er fordelene ved en kvantitativ metode?
3. Hvad er ulemperne ved en kvantitativ metode?
4. Hvilke materialer anvender man til en kvantitativ undersøgelse?
5. Hvad er en spørgeskemaundersøgelse?
6. Hvad vil det sige, at en spørgeskemaundersøgelse er repræsentativ?
7. Hvad vil det sige, at en undersøgelse er kvalitativ?
8. Hvad er fordelene ved en kvalitativ metode?
9. Hvad er ulemperne ved en kvalitativ metode?
10. Hvorfor er det vigtigt i samfundsfag at forholde sig til, hvem der er afsender på en tekst?
11. Hvornår bruger man typisk kvalitative interviews?